|  |
| --- |
|  |
| *PRESSEMELDING Oslo, 11. januar 2016*Nytt hotell i Best Westerns danske portefølje  |
| Det anerkjente hotell og konferansesenter Gamle Skovridergaard går inn i BW Premier Collection, dermed blir Silkeborg den første danske destinasjonen i Best Westerns nye soft brand BW Premier Collection, som nå teller åtte hoteller i Skandinavia.BW Premier Collection er en global samling av utvalgte hoteller som gir gjestene en helt spesiell opplevelse. Hotellene har til felles at de markedsføres under deres egne individuelle navn samtidig som de blir en del av Best Westerns omfattende distribusjons- og lojalitetsprogram.**Gamle Skovridergaard er en historisk dansk «skovridergård» og tidligere kuranstalt som ligger fredelig ved de vakre innsjøene i utkanten av Silkeborg. Stedet har i mange år vært kurs- og konferansesenter for Jyske Bank, og i løpet av siste tiår er konferansefasilitetene bygget ut og oppgradert til høyeste nivå. I forbindelse med renoveringen av hotellet har man nå fullt fokus på forretnings- og fritidsgjester, og nettopp derfor er Best Western Hotels & Resorts valgt som samarbeidspartner.** De naturskjønne omgivelsene er absolutt en del av gjesteopplevelsen som også omfatter en elegant kombinasjon av høy komfort, stilfull innredning, sjelden kunst og gastronomiske opplevelser. Både hotell- og konferansefasiliteter holder topp standard, og hotellets særpreg gjør det til et attraktivt og populært alternativ til de andre kvalitetshotellene Silkeborg har å by på. Dette gjenspeiles i det konstant høye nivået på hotellets gjestetilfredshet. * ”Vi er glade for å få Gamle Skovridergaard med i familien. Det er et kvalitetshotell på en viktig destinasjon, der flere av våre konkurrenter også har flotte hoteller,» sier Søren Nystrøm, Country Manager for Best Western i Danmark.
* Hotelldirektør på Gamle Skovridergaard, Thomas Simonsen, ser også fram til samarbeidet: ”Vi har investert tid og penger i å opprettholde og videreutvikle hotellets høye kvalitetsnivå. Nå er tiden inne for å satse på dansk, skandinavisk og global distribusjon.”

For å bli et BW Premier Collection hotell kreves det at hotellet er minst 4-stjerners og høyt plassert på TripAdvisor. Hotellet skal være sentralt plassert i en storby, være et førsteklasses resort hotell eller være et unikt produkt på annet vis. BW Premier Collection hoteller kan bookes via Best Westerns reservasjonskanaler, og medlemmer av Best Western Rewards opptjener poeng på disse hotellene.*For mer informasjon vennligst kontakt:* Søren Nystrøm, Country Manager, DenmarkBest Western Hotels & Resorts ScandinaviaTelefon: +45 31 66 16 22E-mail: soren.nystrom@bestwestern.dkThomas Simonsen, HotelldirektørGamle SkovridergaardTelefon: + 45 89 21 21 21E-mail: ts@vejlsoehus.dk |